Kerana Sarah

Kerana Sarah ialah sebuah siri drama televisyen Malaysia 2013 arahan Murali Abdullah dibintangi oleh Rita Rudaini, Lisdawati, Ako Mustapha, Fauzi Nawawi dan Khaty Azian. Siri ini memulakan tayangan perdana di Slot Azalea TV3 dari 7 Februari 2013 hingga 13 Mac 2013 menggantikan Debunga Lalang.
Siri ini boleh didapati melalui penstriman dalam talian di saluran YouTube rasmi TV3.

Sinopsis
Mengisahkan tentang gejolak hati seorang wanita bernama Sarah (Rita Rudaini) yang terpaksa mengharungi derita hanya kerana cintanya terhadap lelaki bernama Emran (Ako Mustapha). Haknya sebagai seorang isteri, ibu dan menantu tidak pernah diakui dan diterima oleh ibu mertuanya, Puan Rosnah (Katie Azian) yang sangat membencinya.

Persengketaan bermula apabila Emran menolak hasrat Puan Rosnah yang ingin menyatukannya dengan Dayana (Lisdawati) dan berkahwin dengan kekasihnya, Sarah. Meskipun perkahwinan di antara Emran dan Sarah tidak direstui oleh ibunya, namun berkat kesabaran dan kasih sayang serta sumpah setia terhadap cinta Emran, Sarah sabar mengharungi segala rintangan sehinggalah mereka dikurniakan empat cahaya mata.

Kebahagian yang dikecapi bersama Emran semakin dirasai apabila Sarah kini sedang sarat mengandung anak kelima. Akan tetapi takdir telah merampas Emran dari Sarah apabila Emran meninggal dunia akibat mati lemas. Sarah mula hilang arah. Rosnah pula mula mengambil kesempatan di atas suratan yang berlaku demi membalas dendam terhadap Sarah.

Sejurus Sarah selamat melahirkan bayi comel yang diberi nama Efira, Rosnah telah memisahkan bayi itu dengan ibunya dengan menyerahkan Efira kepada Dayana. Sarah meronta-ronta ingin berjumpa Efira sehingga menyebabkan dirinya menjadi gila dan dirawat di hospital mental. Apakah nasib Sarah selepas itu?

Masa berlalu pergi, Efira (Shakilla Khoriri) yang dibesarkan oleh Dayana kini sudah pun meningkat dewasa. Sejarah seakan berulang kembali. Dayana cuba menyatukan Efira bersama calon pilihannya. Adakah nasib Efira sama seperti ibu kandungnya, Sarah? Atau Efira akan merampas kembali kedukaan yang pernah membelenggu hidup ibunya suatu ketika dahulu?

Pelakon

Pelakon utama
 Rita Rudaini sebagai Sarah
 Lisdawati sebagai Dayana
 Ako Mustapha sebagai Emran
 Fauzi Nawawi sebagai Azman
 Khaty Azian sebagai Rosnah

Pelakon pembantu utama
 Shakilla Khoriri sebagai Efira
 Zarynn Min sebagai Akira
 Fattah Amin sebagai Adika

Pelakon pembantu
 Balkisyh Semundur Khan sebagai Ina
 Afique Hussain sebagai Amran
 Zuraini Kassim sebagai Razi
 Suriati Baharom sebagai Intan
 Zack Kool sebagai Datuk Ishak
 Zarina Zainuddin sebagai Datin Faridah
 Laila Nasir sebagai Datin Zuraidah
 Emelie Hanif sebagai Edlyaen
 Ikhwan Khairuddin sebagai Dr. Bazli
 Aman Nassim sebagai Ikmal

Penampilan khas
 Mariani sebagai Mak Tom

Pelakon kanak-kanak
 Firdaus Ghufran sebagai Adika kecil
 Melly Amalin sebagai Efira kecil

Rujukan

Kategori:Drama Melayu 2013
Kategori:Rancangan TV3